b'\n_START_ARTICLE_\nGoogle+\n_START_SECTION_\n+1\n_START_PARAGRAPH_\nButonul \xe2\x80\x9e+1\xe2\x80\x9d avea rolul de a recomanda public un material suplimentar, de pe un alt sit web. Persoanele din cercurile de prieteni ai utilizatorului puteau folosi butonul +1 atunci c\xc3\xa2nd, c\xc4\x83ut\xc3\xa2nd un anumit termen cu Google, un anumit rezultat al c\xc4\x83ut\xc4\x83rii era marcat cu \xe2\x80\x9e+1\xe2\x80\x9d.\n_START_SECTION_\nCercuri\n_START_PARAGRAPH_\nPrin alocarea prietenilor unui anumit grup de persoane se puteau distribui con\xc8\x9binuturi diferite c\xc4\x83tre persoane diferite. Persoanele din acel cerc puteau vedea restul utilizatorilor din cerc, dar nu puteau vedea numele cercului. Aceast\xc4\x83 op\xc8\x9biune putea fi modificat\xc4\x83 astfel \xc3\xaenc\xc3\xa2t prietenii s\xc4\x83 nu aib\xc4\x83 acces la aceste informa\xc8\x9bii.\n_START_SECTION_\nHangouts\n_START_PARAGRAPH_\nCu ajutorul func\xc8\x9biei hangouts se puteau desf\xc4\x83\xc8\x99ura chaturi video cu p\xc3\xa2n\xc4\x83 la nou\xc4\x83 persoane simultan.\n_START_SECTION_\nC\xc4\x83utare\n_START_PARAGRAPH_\nFunc\xc8\x9bia de c\xc4\x83utare oferea nout\xc4\x83\xc8\x9bi legate de persoanele din cercurile proprii, \xc8\x99tiri de pe web \xc8\x99i mesaje publice Google+.\n_START_SECTION_\nMessenger\n_START_PARAGRAPH_\nAplica\xc8\x9bia era disponibil\xc4\x83 pentru Android, SMS \xc8\x99i iPhone. Cu ajutorul ei utilizatorii puteau comunica prin mesaje text cu prietenii din cercuri. Messenger reune\xc8\x99te toate conversa\xc8\x9biile de pe toate platformele \xc3\xaentr-un singur chat de grup.\n_START_SECTION_\n\xc3\x8enc\xc4\x83rcare instant\n_START_PARAGRAPH_\nEra o func\xc8\x9bie prin care fotografiile se puteau \xc3\xaenc\xc4\x83rca automat \xc3\xaentr-un album privat Google+, de unde apoi puteau fi f\xc4\x83cute publice prietenilor din cercuri.\n_START_SECTION_\nFlux\n_START_PARAGRAPH_\nFluxul centraliza toate con\xc8\x9binuturile pe care al\xc8\x9bi prieteni le-au distribuit unui anumit utilizator, precum \xc8\x99i persoanele care \xc3\xaencearcau s\xc4\x83-i distribuie acestuia con\xc8\x9binuturi, dar care nu faceau parte din cercurile sale. Con\xc8\x9binea post\xc4\x83ri cu text, fotografii, videoclipuri, linkuri sau marcatori de loca\xc8\x9bie. Atunci c\xc3\xa2nd utilizatorul distribuia con\xc8\x9binuturi unor persoane sau prin intermediul cercurilor, con\xc8\x9binuturile urmau a fi afi\xc8\x99ate \xc3\xaen fluxurile acestora.\n_START_SECTION_\nSparks\n_START_PARAGRAPH_\nFunc\xc8\x9bia sparks oferea con\xc8\x9binuturi de actualitate g\xc4\x83site pe web, venite ca recomand\xc4\x83ri din partea Google+ pe baza intereselor utilizatorului.'